Ledi iš Šanchajaus
Ledi iš Šanchajaus (angl. The Lady from Shanghai) – 1947 m. režisieriaus Orson Welles sukurtas noiro filmas, kuriame jis atliko ir pagrindinį vaidmenį. Pats Welles pasakojo, kad, pritrūkęs pinigų tuo metu kuriamam miuziklui „Aplink pasaulį per 80 dienų“, mainais į finansavimą sutiko kino kompanijai „Columbia Pictures“ nemokamai sukurti filmą pagal jų pasirinktą siužetą. Kai juosta buvo nufilmuota, kompanijos vadovai, pamatę galutinį produktą, pareikalavo jį permontuoti ir sutrumpinti jį beveik valanda. Dėl to juosta kino teatrus pasiekė tik 1948 m., tačiau vis vien buvo finansiškai nesėkminga. Dėl šios priežasties režisierius buvo įtrauktas į Holivudo kino kompanijų „juoduosius sąrašus“, o finansinė nesėkmė pagreitino jo ir pagrindinio vaidmens atlikėjos Rita Hayworth skyrybas. Tik praėjus daugiau kaip 20 metų filmas buvo pripažintas kaip vienas geriausių noiro stiliaus darbų, o 2018 m. netgi įtrauktas į JAV Nacionalinį kino registrą.